Wargaming.net

**Wargaming** () — прыватная кампанія-распрацоўнік стратэгічных гульняў, заснаваная ў 1998 року. Аддзяленьні кампаніі дзейнічаюць у Беларусі, Украіне, ЗША, Расеі, Аўстраліі, Фінляндыі, Чэхіі.

## Разьмяшчэньне
На 2016 г. «Ўоргеймінг» меў 15 сядзібаў у 10 краінах —
* Беларусь: Менск, прасп. Партызанскі, д. 178/2 (СТАА *«Гейм Стрым»*, даччынае з 3 лістапада 2005 г.)
* Аўстралія: Сыднэй, штат Новы Паўднёвы Ўэйлз («Ўоргеймінг Сыднэй», да набыцьця 7 жніўня 2012 г. )
* ЗША (5): Остын, штат Тэхас; Рэдманд, штат Вашынгтон (, да набыцьця 14 лютага 2013 г. «Бэнзінавыя гульні»); , штат Мэрылэнд (са сьнежня 2012 г.); Чыкага, штат Іліной ( у выніку набыцьця студыі «Дзень 1» у сьнежні 2012 г.); , штат Каліфорнія («Ўоргеймінг Амэрыка», заснаваны 3 жніўня 2011 г.)
* Паўднёвая Карэя: Сэул, гарадзкі раён , мікрараён , вул. Залатой вежы, д. 511 («Ўоргеймінг Карэя», заснаваны ў жніўні 2012 г.)
* Кіпр: *[[Нікасія]]*, прасп. сьвятых Спавядальнікаў, д. 105 (таварыства з абмежаванай адказнасьцю *«Ўоргеймінг Група»* з 26 ліпеня 2011 г.)
* Расея: Санкт-Пецярбург, , д. 70 (, далучаная ў 2011 г.)
* Сынгапур: , д. 10,  («Ўоргеймінг Азія», заснаваны ў студзені 2012 г.)
* Тайвань: Тайбэй, Паўночная , д. 170 (заснаваны ў студзені 2013 г.)
* Украіна: Кіеў, , д. 51 («Перша Студыя» далучылася ў верасьні 2011 г.)
* Францыя: Булёнь-Біянкур, дэпартамэнт Вярхоўі Сэны, рэгіён Іль-дэ-Франс (акцыянэрнае таварыства «Ўоргеймінг Эўропа», заснаванае 26 ліпеня 2011 г.)
* Японія: Токіё, гарадзкі раён , вул. , д. 1 (заснаваны ў студзені 2012 г.)

## Мінуўшчына
2 жніўня 1998 г. студэнт фізычнага факультэту Беларускага дзяржаўнага ўнівэрсытэту Віктар Кіслы ( 1976; Менск, Беларуская ССР) разам з 4 аднакурсьнікамі заснаваў прадпрыемства «Гейм Стрым» ( — гульнявы паток). У сакавіку 2000 г. выпусьцілі он-лайн-выданьне ангельскай гульні  (АВС; ).

Пры канцы 2000 г. у падразьдзяленьні «Адамантыюм» распрацавалі  аптымізатар «Рэклямны рэвальвэр» (), які 22 лістапада 2004 г. прадалі амэрыканскаму прадпрыемству  (Сан-Хасэ, штат Каліфорнія).

22 верасьня 2003 г. пад маркай «Ўоргеймінг» выпусьцілі па-ангельску гульню  (), у працяг якой штогод у 2004—2006 гг. выпускалі новыя выданьні гульні. 22 жніўня 2007 г. адбыўся выхад на расейскай мове гульні  паводле аднайменнай аповесьці расейскіх пісьменьнікаў-братоў Аркадзя і Барыса Стругацкіх  1969 году.

4 лістапада 2007 г. «Ўоргеймінг» набыла незалежную студыю кампутарных гульняў «Arise» (Менск), павялічыўшы свой штат да 800 супрацоўнікаў. Іхні супольны расейскамоўны праект , выпушчаны 20 красавіка 2008, атрымаў узнагароду «Найлепшай стратэгічнай гульні» КРГ-2008.

3 сакавіка 2008 г. Віктар Кіслы ў Лёндане (Ангельшчына) зарэгістраваў таварыства з абмежаванай адказнасьцю «Ўоргеймінг», якому перадалі правы на будучыя гульні  2009 г. і  2010 году. 9 верасьня 2009 г. выпусьцілі гульню «Ваенны парадак», паводле пагадненьня зь японскім прадпрыемствам  (Токіё) ад 16 красавіка 2009 году. 12 жніўня 2010 г. выпусьцілі он-лайн-гульню «Сьвет танкаў».

На 15 сьнежня 2010 г. прадпрыемства мела звыш 200 супрацоўнікаў. На 1 сьнежня 2011 г. прадпрыемства наймала 360 супрацоўнікаў. У ліпені 2011 г. было адкрытае эўрапейскае прадстаўніцтва ў Парыжы (Францыя), якое ўзначаліў колішні выканаўчы дырэктар эўрапейскага аддзяленьня Blizzard Entertainment Фрэдэрык Мэну (). 26 ліпеня 2011 на Кіпры была заснаваная кампанія Wargaming Public Co. Ltd (Нікасія).

7 жніўня 2012 г. «Ўоргеймінг» набыў аўстралійскага вытворцу гульнявога рухавічка  (Сыднэй;  — вялікі сьвет) за $45 млн. У сьнежні 2012 г. набылі амэрыканскую  (Чыкага, штат Іліной; ) за $20 млн. 14 лютага 2013 году Wargaming.net набыла студыю Gas Powered Games, стваральніцу такіх праектаў, як Supreme Commander, Dungeon Siege і Demigod; цяпер студыя мае назву «Wargaming Seattle».

На красавік 2013 г. уласьнікамі акцыяў «Ўоргеймінг» былі Віктар Кіслы (38,5%), яго бацька Ўладзімер Кіслы (25,5%), супрацоўнікі Мікалай Кацалапаў (17%) і Іван Міхневіч (17%). На 18 жніўня 2013 г. «Ўоргеймінг» налічваў звыш 2000 супрацоўнікаў, у тым ліку ў выніку адкрыцьця цягам 2012 г. новых падразьдзяленьняў у Сынгапуры, Японіі (студзень) і Паўднёвай Карэі (Сэул, жнівень). На 22 жніўня 1600 (80%) супрацоўнікаў знаходзіліся ў Беларусі.

1 лістапада 2013 г. па-ангельску выйшла гульня «Сьвет баявых самалётаў» (), што прыцягнула звыш 4,5 млн гульцоў. На 27 сьнежня «Сьвет танкаў» налічваў звыш 80 млн улічаных гульцоў, «Ўоргеймінг» наймаў звыш 2800 адмыслоўцаў.

На 17 сакавіка 2014 г. прадпрыемства мела звыш 3000 супрацоўнікаў. За 2014 г. выручка «Ўоргеймінг» склала $505 млн. У 2015 г. з больш як 100 млн карыстальнікаў гульнявых рахункаў «Ўоргеймінг» плацілі каля 25% гульцоў у сярэднім па $25 за месяц.

17 верасьня 2015 г. выпусьцілі гульню «Сьвет баявых караблёў» (анг. World of Warships), беларускі саматужны пераклад якой зьявіўся 12 лістапада дзякуючы моладзевай творчай грамадзе (МТГ) «Рэзэрвацыя» з удзелам 4 перакладнікаў, у тым ліку Аляксандра Шумскага з Барысава (Менская вобласьць) і Сяржука Ўшава. Адначасна 12 лістапада МТГ «Рэзэрвацыя» выпусьціла пераклад гульні «Сьвет танкаў», што налічвала ў Беларусі 100 тыс. гульцоў. На 17 лютага 2016 г. у 16-павярховай сядзібе ў Менску (прасп. Партызанскі, д. 178/2; даччынае ТАА «Гейм Стрым») працавалі каля 2000 адмыслоўцаў.

## Гульні

## Крыніцы

## Вонкавыя спасылкі
* Афіцыйная бачына
* «Гейм Стрым»
** «Адамантыюм»

Катэгорыя:Беларускія вытворцы кампутарных гульняў
Катэгорыя:Зьявіліся ў 1998 годзе
Катэгорыя:Кіпрскія кампаніі